**Utorak, 31.03., Njemački jezik, Jojos Tag (Jojov dan)**

Dobar dan, draga djeco.

Danas se nastavljamo družiti sa našim prijateljem Jojom. Vidjet ćemo što on radi tijekom dana.

Otvorite **udžbenik**, na stranici 40 i poslušajte još jednom zadatak 1.

Poveznica za slušanje <https://hr.izzi.digital/DOS/1102/2084.html> , 6. Lektion, Audio Track 50.

Sada uradite 2. zadatak iz udžbenika. Was machst du am Morgen?- Što radiš ujutro?- pomoću ovih slika iz udžbenika

(Naravno, vaš radni dan se ovih dana malo razlikuje od prije nekih 15-ak dana, ali iako ne odlazite u školu, vjerujem da nakon ustajanja i doručka, vrijedno učite i pišete domaće radove. ) Sad to možete reći na njemačkom jeziku, pomoću rečenica iz 1. zadatka.

Da ne bude zabune oko rečenica , evo male pomoći:

 Hier ist mein Tag.-Ovo je moj dan. Ich bin zu Hause. – Kod kuće sam.

Ich stehe auf.- Ustajem. Ich esse ein Butterbrot. -Jedem kruh sa maslacom.

Ich trinke Kakao. -Pijem kakao. Wie lecker!- Kako prija! (Ukusno je!)

Ich gehe in die Schule. – Idem u školu. Ich lerne.-Učim.

E sad idemo na stranicu 41. u udžbeniku! Vidjet ćemo što još radi Jojo tijekom dana. Pogledajte slike i recite na hrvatskom jeziku: Što radi Jojo?

Sada otvorite poveznicu <https://hr.izzi.digital/DOS/1102/2084.html> i poslušajte tekst 6. Lektion, Audio Track 51. Dok slušate, pratite slike u udžbeniku i potražite rečenice na koje se to odnosi. Rečenice označite brojem slike na koju se odnosi.

Možete više puta poslušati i ponavljati za govornikom, kako bi bolje uvježbali izgovor, a isto tako i čitanje.

4. zadatak iz udžbenika: Was machst du nach der Schule?

Reci što radiš nakon škole (opiši slike)!

Eto, toliko za danas! Zahvalite svojim roditeljima na pomoći!

Srdačan pozdrav svima, vaša učiteljica!